****

**Република българия**

**ОБЛАСТEН УПРАВИТЕЛ НА ОБЛАСТ ВЕЛИКО ТЪРНОВО**

КЛАСИФИКАЦИЯ: [НИВО 0] TLP:WHITE

**№ ОА04-3003 **

**09.04.2024 г.**

**КОАЛИЦИЯ „ГЕРБ-СДС“**

гр. София, район Триадица,
НДК, Административна сграда, ет. 17,
e-mail: **paunov@gerb.bg**

**КОАЛИЦИЯ „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“**

гр. София,

ул. „Цар Иван Асен II“ №23А,

e-mail: legal@promeni.bg

e-mail: contact@promeni.bg

**ПАРТИЯ „ДВИЖЕНИЕ ЗА ПРАВА И СВОБОДИ“**гр. София,

бул. „Ал. Стамболийски“ №45А,

факс: 02/ 811 44 42

e-mail: chairman@dps.bg

**ПАРТИЯ „ВЪЗРАЖДАНЕ“**

гр. София,

бул. „Христо Ботев“ № 111,
e-mail**:****vazrazhdane@vazrazhdane.bg**

**e-mail: adv\_petrov@abv.bg**

**КОАЛИЦИЯ „БСП ЗА БЪЛГАРИЯ”**

1000, гр. София, Район Възраждане,
ул. „Позитано“ № 20, п.к. 382

e-mail: **bsp@bsp.bg**

**ПП „ИМА ТАКЪВ НАРОД“**1463, гр. София,
район „Триадица“,
пл. „България“ № 1,
НДК, зала 12,
тел. 0877 797 307,
e\_mail: office@pp-itn.bg

**ПАРТИИ И КОАЛИЦИИ,**

**КОИТО НЕ СА ПАРЛАМЕНТАРНО ПРЕДСТАВЕНИ**

**Относно: Консултации за определяне на състав на Районна избирателна комисия за произвеждане на избори за членове за Европейски парламент и за народни представители, насрочени за произвеждане на 09 юни 2024 г.**

**УВАЖАЕМИ ГОСПОЖИ И ГОСПОДА,**

На основание чл.60, ал.1 и ал.2 от Изборния кодекс, във връзка с Указ № 100/09.04.2024 г. на Президента на Република България за насрочване на избори за членове на Европейския парламент от Република България на 9 юни 2024 г. и Указ № 102/09.04.2024 г. на Президента на Република България за насрочване на избори за Народно събрание на 9 юни 2024 г. /и двата указа обнародвани в Държавен вестник, бр. 32 от 09.04.2024 г*./,* свиквам консултации с представители на парламентарно представените партии и коалиции в 49-то Народно събрание, а именно с: коалиция „ГЕРБ-СДС“, коалиция „Продължаваме промяната-Демократична България, партия „Възраждане“, партия „Движение за права и свободи“, коалиция „БСП за България“, партия „Има такъв народ“ за определяне състав на Районна избирателна комисия **за произвеждане на** избори за членове на Европейския парламент от Република България и за народни представители за Четвърти изборен район – Великотърновски.

**Консултациите ще се проведат на 12.04.2024 г. /петък/ от 10.00 ч.** в „Гербова зала” на Областна администрация – Велико Търново, гр. Велико Търново, пл. Център 2**,** като в консултациите за определяне на състав на Районна избирателна комисия за произвеждане на изборите за членове на Европейския парламент и за народни представители може да участват и други партии и коалиции, които не са парламентарно представени, съгласно чл.60, ал.2, изречение второ от Изборния кодекс.

При провеждане на консултациите, на основание чл. 60, ал. 3 и ал. 4 от Изборния кодекс, партиите и коалициите представят:

1. **Писмено предложение за състав на РИК**, което съдържа имената на предложените лица, единен граждански номер, длъжност в комисията, образование, специалност, телефон за контакт и партията или коалицията, която ги предлага;
2. **Заверено копие на удостоверение за актуално правно състояние на партията, издадено не по-рано от датата на насрочване на изборите - 09.04.2024 г.**, или **заверено копие от решение за образуване на коалицията**, с което се удостоверяват пълномощията на лицата, представляващи съответната партия или коалиция.
3. **Пълномощно от лицата, представляващи съответната партия или коалиция**, в случаите, когато в консултациите участват упълномощени лица;
4. **Копие от диплома за завършено висше образование или оригинал на уверение за завършено висше образование** от съответното висше училище (ако все още няма издадена диплома). В случай, че документът за завършено висше образование е издаден на чужд език, същият се представя с легализиран превод на български език;
5. **Към предложение по т.1, партиите и коалициите представят списък на резервните членове**, които да заместят предложените от тях лица в случаите по чл. 51, ал. 2 от Изборния кодекс или когато член на комисията не участва в заседанията й повече от 10 дни. /Заместването се извършва с решение на Централната избирателна комисия/;
6. **Декларация за съгласие** от всяко лице да бъде предложено за член на РИК и че отговаря на изискванията на Изборния кодекс /приложение към Решение на Централна избирателна комисия-гр.София/.

Горепосочените документи **остават неразделна част** към протокола от проведените консултации и се изпращат ведно с последния от областен управител на Централната избирателна комисия.

При изготвяне на предложенията, моля да имате предвид, че съгласно чл. 61 от Изборния кодекс съставът на РИК за Четвърти изборен район - Великотърновски е както следва:

**1. Състав на Районна избирателна комисия:**

* Районната избирателна комисия се състои от председател, двама заместник-председатели, секретар и членове.
* Представителите на една партия или коалиция не могат да имат мнозинство в РИК.
* Председателят, заместник-председателите и секретарят не могат да бъдат от една и съща партия или коалиция.
* Всяка парламентарно представена партия или коалиция има право на поне един член във всяка РИК.

**2. Общ брой членове на РИК – Велико Търново – 13 членове** /съгласно чл.61, ал.4, т.1 от Изборен кодекс/, **в това число председател, двама заместник-председатели и секретар**, като се спазва съотношението между парламентарно представените партии и коалиции, но не по-малко от един член от всяка парламентарно представена партия или коалиция.

1. **Изисквания към членовете на Районната избирателна комисия** - Съгласно чл. 65 от Изборния кодекс за членове на РИК се назначават лица, които:
	1. са български граждани;
	2. са навършили 18 години;
	3. не са поставени под запрещение;
	4. не изтърпяват наказание лишаване от свобода;
	5. не са осъждани за умишлено престъпление от общ характер, независимо от реабилитацията, както и не са освобождавани от наказателна отговорност за умишлено престъпление;
	6. владеят български език;
	7. са с висше образование или приравнените на него по Закона за висшето образование, които имат право да гласуват в съответния вид избор.

Препоръчително е членовете на РИК да са юристи. РИК осъществява правомощията си от назначаване с решение на Централната избирателна комисия до 14 дни след произвеждане изборите за членове на Европейския парламент и за народни представители.

1. **Статут на членовете на РИК-** съгласно чл. 62, 66 от Изборния кодекс.

**5**. За резултатите от проведените консултации се съставя протокол, който се подписва от всички участници в тях. При отказ да се подпише протоколът от участник в консултациите, както и когато протоколът е подписан с особено мнение, се прилагат мотивите на отказалите да го подпишат и особените мнения. Прилагат се и писмените възражения на партиите и коалициите, ако има такива.

 Поканата за насрочване на консултации за определяне на състав на РИК и съобщението за насрочени консултации на **12.04.2024 г. от 10:00 ч.** в „Гербова зала” в Областна администрация-Велико Търново, находяща се в гр. В.Търново, пл. „Център” № 2 са публично оповестени на интернет страницата на Областен управител на адрес: <http://www.vt.government.bg>, в раздел „Обяви“, секция „Съобщения“ и в раздел „Избори“, секция „Съобщения и актове на Областен управител” .

Съобщението е оповестено на таблото за съобщения на партерния етаж в сградата, както и на страницата на Областна администрация-Велико Търново във Фейсбук.

**ИВАЙЛО ЗДРАВКОВ /П/**

*Областен управител на*

*област Велико Търново*